laion/Wikipedia-Exotic huggingface dataset:
ניתוח פני שטח מגמתיים (סטטיסטיים)

ניתוח פני שטח מגמתיים (Trend Surface Analysis) היא טכניקה מתמטית המשמשת במדעי הסביבה (גאולוגיה, מדעי קרקע, גאוגרפיה וכיוצא בזה). ניתוח זה נקרא גם מיפוי פני השטח המגמתיים או הסטטיסטיים. הניתוח מבוסס על פולינום בסדר גודל נמוך (בדר"כ מהמעלה השנייה) של קואורדינטות מרחביות לאומדן רשת קבועה של נקודות מתצפיות המפוזרות על פני השטח, למשל מממצאים גאולוגיים של קידוחים בנקודות שונות, או ממצאים של עוצמה סייסמית באתרים שונים שנצפו מיד לאחר רעידת אדמה. התוצרים הסופיים של האנליזה הם: מפה "מוחלקת" (Smoothed) המצוירת על ידי המחשב על פי הערכים הצפויים של כל תצפית שהערך הנצפה שלה הוזן למערכת (למשל איור 1); פלט אלפא-נומרי של הערכים הצפויים הללו והשאריות (Residual) המהוות את ה"רעשים", דהיינו ערכים שהם גבוהים או נמוכים מפני השטח המגמתיים (ראו איור 2). למעשה מדובר בהליך של רגרסיה ליניארית בגרסתה הפולינומית. המערכת קוראת את התפרושת המרחבית של התצפיות וערכיהן הנצפים שהוזנו למערכת, ומזהה את חוקיות השונות על פני המרחב של הערכים הנצפים, על פי החוקיות שהמערכת מזהה. ברגע שהמערכת זיהתה את החוקיות, היא יודעת לתאר אותה באמצעות פולינום (בדוגמה המוצגת ב-איור 1 מדובר בפולינום מהמעלה השנייה), שברגע שמציבים בפולינום את נתוני X ו-Y מקבלים את הערך הצפוי ע"פי החוקיות שזוהתה. המערכת תמפה את מפת פני השטח המגמתיים, בהסתמך על הערכים הצפויים הללו. ההפרש בין הערך הנצפה (שהוזן למערכת) לערך הצפוי הוא "השארית", שכמובן מייצגת את "הרעש", שההחלקה שבוצעה על ידי האנליזה התעלמה ממנו בהליך המיפוי. גודל השארית מבטא את "עוצמת הרעש". כאמור, למתודולוגיה זו יש שימושים במדעי הסביבה. למשל, ליצירת מפות סטרטיגפיות (מיפוי שכבות הסלע המרכיבות את הקרום) של חלקו העליון של קרום כדור הארץ (גאולוגיה). זאת על סמך נתונים מקידוחים; או מפות כבידה (גרוויטציה) על סמך מדידות מאתרים שונים (גיאופיזיקה); או מפות איזוסייסמיות (אנ') של אזורים שווי עוצמה סייסמית (Seismic Intensity) ברעידת אדמה, על סמך הערכת עוצמות אלה באתרים שונים (סייסמולוגיה). בכל המפות הללו מדובר במפות עם קווי מתאר - קונטורים (אנ') המתארים (לפי סדר הדוגמאות שהובאו) קוים שווי עובי של יחידות סלע, שווי עוצמת כבידה ושווי עוצמה סייסמית (איור 1). מתודולוגיה זו מיושמת גם במדעי החברה בעיקר על ידי גאוגרפים. לדוגמה: תיאור פני השטח המגמתיים של תפרושת גידול האוכלוסייה ביישוב מסוים, למשל במטרופולין תל אביב בשנים 1980-1961 . תפרושת מרחבית G. S. Watson, 1969 Trand Surface Analysis and Spatial Correlation. Johns Hopkins University, 25 p. בדרך כלל מדובר בניחות (Attenuation) של הערכים הללו ע"פי המרחק ממוקד כלשהו, המזוהה גם כן על ידי המערכת כחלק מהאנליזה. F.P. Agerber, Trend Surface Analysis, .Springer, 1984 .Krakover, Shaul 1992. Alternative Approaches to the Study of Metropolitan Decentralization. In J.P. Jones and E. Casetti (eds.), Application of the Expansion Method, London: Routledge, pp. 133-160
בנימין בוכמן

בנימין בוכמן (בי-חי) (1897 – 8 במאי 1979) היה מאנשי העלייה השנייה, ממתגייסי היישוב לצבא העות'מאני ומאנשי ארגון השומר. בנימין נולד ב-1897 בעיירה ליאובו שבבסרביה (על שפת נהר פרוט) והיה הצעיר מבין שבעה ילדים. אביו, יעקב בוכמן, עבד במסחר ושלח את ילדיו ללמוד חינוך כללי. בבית ובבית הספר נחשף בנימין לציונות ושאף מנעוריו לעלות ארצה. ב-1911 נשלח על ידי הוריו ללמוד בארץ, הגיע לאודסה שם עלה על אונייה והגיע ארצה. בהגיעו ארצה התקבל ללימודים בגימנסיה הרצליה. ב-1914, עם פרוץ מלחמת העולם הראשונה, הלך עם חבריו לכיתה ועם מוריו למשרדי הממשל העות'מאני ביפו שם קיבלו נתינות עות'מאנית. בגלל המלחמה לא קיבלו הנערים סיוע כספי מהבית והנהלת בית הספר סייעה להם במזון ומגורים. בתחילת מלחמת העולם הראשונה ביקר מפקד הכוחות הטורקים, אחמד ג'מאל פאשה, בגימנסיה והורה לגייס 100 מהתלמידים הבוגרים של המוסד לצבא העות'מאני. בפסח 1915 יצאה קבוצה של 100 תלמידים, וביניהם גם בנימין, לבית הספר הצבאי בקושטא. בתום שנה של אימונים קיבלו החניכים דרגות קצונה ובנימין הוצב לשירות בקורפוס העות'מאני ה-4 בדמשק. בשלהי 1917 קיבל בנימין חופשה לבקר את משפחתו. במהלך ביקור תלמידי גימנסיה בשפיה פשטו הטורקים על האזור בחיפוש אחר אנשי מחתרת ניל"י. בהיותו קצין טורקי סייע בנימין לאנשי שפיה וזכרון יעקב ובהמשך הוביל, בעגלה, עריקים יהודים של הצבא ממרחביה לפתח תקווה. עם סיום חופשתו נשלח בנימין לבתומי לשמש כמתורגמן מרוסית לטורקית ושם שהה עד סיום המלחמה. עם סיומה נסע לקושטא וחזר ארצה שם השלים את בחינות הבגרות בסיוע הגימנסיה. עם סיום לימודיו עלה, עם עוד מספר חברים (חלקם ממגויסי הצבא הטורקי), לגליל שם עסק בהדרכת שימוש בנשק ביבנאל, פוריה, חוות סג'רה ובכפר תבור. התקופה שלאחר המלחמה הייתה תקופת חוסר יציבות בגליל ולבנימין הוצע לעסוק בשמירה במושבות הגליל התחתון. בהמשך עבר לשמור בתל חי וכפר גלעדי. תקופה מסוימת היה חבר בגדוד העבודה וסלל את כביש טבריה-צמח. ב-17 בינואר 1923 היה בנימין שותף להתנקשות שביצע ירחמיאל לוקאצ'ר בקצין המשטרה הערבי תאופיק ביי א-סעיד. לאחר שלוקאצ'ר ירה והרג את הקצין הוא הטמין את האקדח ובנימין הלך ולקח את האקדח מהמחבוא. לאחר שנקבעו הגבולות הברורים, בצפון הארץ, בין אנגליה וצרפת וחזר השקט עלה בנימין עם משפחתו להתיישב בכפר גלעדי. בתקופת חברותו עסק בתחום הביטחון והדרכת נוער. ב-1926 עבר לתל יוסף כדי להדריך בבית ספר צבאי שפתח שם השומר (יחד איתו הדריכו ירחמיאל לוקאצ'ר ויהושע אשל). באותה תקופה חל פירוד בתל יוסף וקבוצת חברים מהפלג השמאלי (קבוצת אלקינד) בראשות מנחם אלקינד עזבו את תל יוסף. אירוע זה הביא את בנימין להחלטה לעזוב את הקיבוץ וב-1930 עבר עם משפחתו לחיפה. בנימין נפטר ב-8 במאי 1979 והובא למנוחות בחלקת השומר בבית הקברות בכפר גלעדי לצד קברה של אשתו פנינה שנפטרה ב-1962. נחמן תמיר, אנשי העלייה השנייה - כרך ו', הוצאת המרכז לתרבות ולחינוך תל אביב וההסתדרות הכללית של העובדים בארץ ישראל, 1974, עמודים 70–79 בנימין ביכמן, ספר השומר - פרק "הגימנזיסטים", הוצאת דביר והוצאת 'מערכות', 1957, עמודים 314–319 בין המורים שהשפיעו עליו במיוחד בבית הספר, לאהבת ארץ ישראל, היה יעקב פיכמן מוריו היו בן-ציון מוסינזון וחיים בוגר (בוגרשוב) בנימין שוכן בביתו של הסופר ש. בן-ציון 70 היו מהגימנסיה ו-30 מהסמינר למורים בירושלים איתו עלו גם עבר הדני, ירחמיאל לוקאצ'ר, הלל לנדסמן ועוד החיסול היה על רקע האשמה שגויה שהקצין היה שותף לטבח שבוצע ב-1921 בבית העולים ביפו לוקאצ'ר בחר בבנימין כשותף להתנקשות מאחר שהיו חברים לספסל הלימודים בגימנסיה
דיוויזיית הפאנצר החמישית (בונדסוור)

דיוויזיית הפאנצר החמישית (בגרמנית: 5. Panzer-Division) הייתה דיוויזיה משוריינת מערב גרמנית, אשר הייתה חלק מהקורפוס השלישי של הבונדסוור. הדיוויזיה הוקמה ב-1 באוקטובר 1956 כחלק מהקורפוס השלישי בבונדסוור, ששילב בשנת 1985 גם את דיוויזיית הפאנצרגרנדיר ה-2 ודיוויזיית הפאנצר ה-12. הקורפוס השלישי היה חלק מקבוצת הארמיות המרכזית של נאט"ו (CENTAG), יחד עם הקורפוס השני של הבונדסווהר והקורפוסים ה-5 וה-7 של צבא ארצות הברית. המטה בשנת 1985 היה בדיאץ / לאן, עם חטיבות כפופות בוצלר (חטיבת הפאנצרגרנדיר ה-13), נוישטט / מרבורג (חטיבת הפאנצר ה-6) וקובלנץ (חטיבת הפאנצרגרנדיר ה-15). הדיוויזיה מילאה תפקיד מרכזי בהגנת גרמניה המערבית מפני ברית המועצות במהלך המלחמה הקרה. לאחר קריסת ברית המועצות, הקורפוס האמריקני ה-7 נשלל מסדר הכוחות, ושני קורפוסים אמריקניים / גרמניים משולבים נוצרו באזור CENTAG לשעבר. כחלק מההסדר הזה, דיוויזיית הפאנצר החמישית הוצבה מנהלית תחת הקורפוס האמריקני ה-5 למטרות הגנה עיקריות. פירוש הדבר שאם היה צפוי התקפה מהמזרח, הדיוויזיה תהיה תחת שליטה אמריקנית, בעוד שדיוויזיה אמריקנית תהיה תחת שליטה גרמנית. הדיוויזיה שלחה כמה מיחידותיה ליוגוסלביה בשנת 1990. אילוצי התקציב הגרמניים הביאו לפירוק הדיוויזיה ב-30 ביוני 2001. גנרל מיור היינריך ברון פון בהר, 1 באוקטובר 1956 – 7 בדצמבר 1959 גנרל מיור גינטר פאפה, 1 באפריל 1960 – 30 ביוני 1962 גנרל מיור אלברט שנץ, 1 באוקטובר 1962 – 31 במרץ 1965 גנרל מיור היינץ הוקהיים, 1 באפריל 1965 – 30 בספטמבר 1967 גנרל מיור ברנד פרייטג פון לורינגהובן, 1 באוקטובר 1967 – 30 באפריל 1969 גנרל מיור הנס-יואכים פון הופפרגן, 1 במאי 1969 – 9 בספטמבר 1970 גנרל מיור היינץ גאורג לם, 10 בספטמבר 1970 – 15 בינואר 1974 גנרל מיור קורט פון אוסטן, 15 בינואר 1974 – 26 בספטמבר 1975 גנרל מיור הורסט ונר, 27 בספטמבר 1975 – 30 בספטמבר 1979 גנרל מיור ורנר הייד, 1 באוקטובר 1979 – 7 בספטמבר 1980 גנרל מיור גץ מאייר, 5 בדצמבר 1980 – 30 בספטמבר 1982 גנרל מיור פרנץ אוהלה-וטלר, 1 באוקטובר 1982 – 11 ביולי 1984 גנרל מיור וילהלם יקובי, 11 ביולי 1984 – 30 בנובמבר 1986 גנרל מיור פיטר רודה, 1 בדצמבר 1986 – 30 בספטמבר 1991 גנרל מיור דיטר שטקמן, 1 באוקטובר 1991 – 24 ביוני 1993 בריגדה גנרל קלאוס פון היימנדאל, 1 באוקטובר 1993 – 31 במרץ 1994 גנרל מיור הנריברט גוטמן, 1 באפריל 1994 – 31 במרץ 1995 גנרל מיור קלאוס פרוהאבר, 1 באפריל 1995 – 30 בספטמבר 1997 גנרל מיור ורנר וידר, 1 באוקטובר 1997 – 31 במרץ 1998 גנרל מיור הולגר קאמרהוף, 1 באפריל 1998 – 2000 גנרל מיור אקסל בירגנר, 2000 – 30 בספטמבר 2001 Isby and Kamps, Armies of NATO's Central Front, Jane's Publishing Company, 1985, p.196
Torn (שיר של אווה מקס)

"Torn" הוא סינגל שהוקלט על ידי הזמרת-יוצרת האמריקאית אווה מקס. השיר יצא לאור ב-19 באוגוסט 2019, כסינגל שלישי מתוך האלבום Heaven & Hell, על ידי חברת התקליטים אטלנטיק רקורדס. בהודעה לעיתונות אמרה מקס כי השיר "בוחן את המאבק" בין אהבה לשנאה, אותם היא מכנה "שניים מהרגשות החזקים ביותר שאנו חווים במערכות יחסים." מקס העלתה לערוץ היוטיוב שלה את האודיו המלא של השיר. כמו כן, הקליפ עצמו מכיל קטעי אנימציה. מידע על היצירה "Torn" באתר מיוזיק בריינז מידע על הסינגל "Torn" באתר מיוזיק בריינז מידע על השיר "Torn" באתר AllMusic מידע על היצירה "Torn" באתר Discogs מילות השיר "Torn" באתר Genius סרטון השיר "Torn" באתר יוטיוב מידע על הרצועה "Torn" באתר ספוטיפיי אווה מקס, סירקט, תומאס אריקסן, ג'יימס לאבין, מדיסון לאב, סם מרטין Torn, נבדק ב-2019-08-19 Heaven & Hell Ava Max (באנגלית), נבדק ב-2020-09-02 Ava Max Unleashes New Disco-Tinged Single 'Torn' (באנגלית), נבדק ב-2019-09-19 Ava Max (2019-08-19), Ava Max - Torn [Official Music Video], נבדק ב-2019-08-19 Brazilian single certifications – Ava Max – Torn, www.pro-musicabr.org.br French single certifications – Ava Max – Torn, www.snepmusique.com Italian single certifications – Ava Max – Torn, www.ifpi.at Polish single certifications – Ava Max – Torn, www.bestsellery.zpav.pl The Official Swiss Charts and Music Community: Awards (Ava Max; 'Torn'), www.swisscharts.com
אנג'ליקה ואן ביורן

אנג'ליקה סינגלטון ואן ביורן (באנגלית: Angelica Singleton Van Buren‏; 13 בפברואר 1818 – 29 בדצמבר 1877) הייתה אשת בנו של הנשיא השמיני של ארצות הברית מרטין ואן ביורן. אנג'ליקה נישאה לבנו של הנשיא, אברהם ואן ביורן (Abraham Van Buren) בשנת 1838 ובשנת 1839, עם שובם של בני הזוג מירח הדבש שלהם באירופה, הפכה למעשה לגברת הראשונה של ארצות הברית בהיות הנשיא אלמן (אשתו נפטרה כ-19 שנים לפני בחירתו לנשיא). אנג'ליקה גדלה בוושינגטון למשפחה ממעמד גבוה, וחברותה עם דולי מדיסון סייעה לה במילוי תפקידה כמארחת הרשמית של הבית הלבן. לאחר תבוסתו של ואן ביורן בבחירות 1841 עברה אנג'ליקה ובעלה לאחוזת ואן ביורן בקינדרהוק והתגוררה עמו שם (וכן לעיתים עברו לבית משפחתה בדרום קרוליינה לעונות החורף). החל משנת 1848 ועד מותה בגיל 59 בשנת 1877 התגוררה בעיר ניו יורק. מדיה וקבצים בנושא אנג'ליקה ואן ביורן בוויקישיתוף אנג'ליקה ואן ביורן, באתר "Find a Grave" (באנגלית)
Salt

"Salt" (בעברית: מלח) הוא סינגל שהוקלט על ידי הזמרת-יוצרת האמריקאית אווה מקס. השיר יצא לאור ב-12 בדצמבר 2019, כסינגל רביעי מתוך האלבום Heaven & Hell, על ידי חברת התקליטים אטלנטיק רקורדס. השיר יצא ביולי 2018 במספר פלטפורמות סטרימינג כסינגל שיווקי, בין היתר ביוטיוב ו-SoundCloud. ב-5 בדצמבר 2019 מקס חשפה את תאריך היציאה של השיר בכל פלטפורמות הסטרימינג. טרם יצא הווידאו קליפ של השיר, אך מקס העלתה לערוץ היוטיוב שלה את האודיו המלא של השיר. כמו כן, האודיו מציג בתוכו את עטיפת הסינגל. מידע על היצירה "Salt" באתר מיוזיק בריינז מידע על הסינגל "Salt" באתר מיוזיק בריינז מידע על היצירה "Salt" באתר Discogs אווה מקס, סירקט, מדיסון לאב, אוטומן רו, ניקול מוריר Torn, נבדק ב-2019-08-19 Heaven & Hell Ava Max (באנגלית), נבדק ב-2020-09-02 AVA MAX FINALLY UNLEASHES THE FAN-FAVORITE ANTHEM 'SALT' (באנגלית), נבדק ב-2019-12-12 Ava Max Unleashes New Disco-Tinged Single 'Torn' (באנגלית), נבדק ב-2019-12-19 Ava Max (2019-12-12), Ava Max - Salt (Official Audio), נבדק ב-2019-12-12
הלגיון הראשון איסאורה סאגיטריה

הלגיון הראשון איסאורה סאגיטריה (בלטינית: Legio I Isaura Sagittaria) היה לגיון רומאי, אשר הוקם במהלך המחצית השנייה של המאה השלישית והוצב במחוז איסאוריה. המידע על הלגיון מועט. ישנה מחלוקת בשאלה מי הקים אותו. יש הסוברים כי היה זה הקיסר פרובוס, אשר השתמש בלגיון בין היתר כדי להילחם בשבטים ההרריים באזור קיליקיה, אולם יש המאחרים אותה עד תקופת הקיסר דיוקלטיאנוס. כך או כך, בסיס הקבע של הלגיון היה במחוז איסאוריה (אנטוליה) לצד הלגיון השני איסאורה והלגיון השלישי איסאורה, ומכאן שמו. השם "סאגיטריה" משמעו "קשת", והוא מצביע על כך שחיילי הלגיון הוכשרו גם בשימוש בחץ וקשת. יכולת לא אופיינית עבור חיילים סדירים בצבא הרומי. ככל הנראה הדבר נבע מכורח נסיבות מיוחדות הקשורות ללחימה בשבטים האיסאורים. ההערכה המקובלת היא שבתחילה היה הלגיון חלק מלימיטאני, אולם על פי הנוטיטיה דיגניטטום, בשלב מאוחר יותר הוא שודרג לדרגת לגיון עצמאי, בפיקודו של המגיסטר מיליטום בעצמו. מדיה וקבצים בנושא הלגיון הראשון איסאורה סאגיטריה בוויקישיתוף הלגיון הראשון איסאוריה סאגיטריה, באתר livius.org (באנגלית) הלגיון הראשון איסאורה סאגיטריה, באתר Imperiumromanum.com (בגרמנית) הלגיון הראשון איסאוריה סאגיטריה, באתר livius.org (באנגלית) הלגיון הראשון איסאורה סאגיטריה, באתר Imperiumromanum.com (בגרמנית) בצבא הרומי המאוחר היו שני סוגי לגיונות. הלימיטאני, שהיו מרותקים בדרך כלל לפרובינקיה מסוימת, והלגיונות העצמאיים (Comitatenses) אשר היו בדרך כלל בפיקוד בכיר ונועדו להגיב על מקרי חירום ביטחוניים. הלגיונות העצמאיים נחשבו ליוקרתיים יותר.
הלגיון השני איסאורה

הלגיון השני איסאורה (בלטינית: Legio II Isaura) היה לגיון רומאי, אשר הוקם במהלך המחצית השנייה של המאה השלישית והוצב במחוז איסאוריה. המידע על הלגיון מועט. ישנה מחלוקת בשאלה מי הקים אותו. יש הסוברים כי היה זה הקיסר פרובוס, אשר השתמש בלגיון בין היתר כדי להילחם בשבטים ההרריים באזור קיליקיה, אולם יש המאחרים אותה עד תקופת הקיסר דיוקלטיאנוס. כך או כך, בסיס הקבע של הלגיון היה במחוז איסאוריה (אנטוליה) לצד הלגיון הראשון איסאורה סאגיטריה והלגיון השלישי איסאורה, ומכאן שמו. שלושת הלגיונות היו בתחילה חלק מלימיטאני, אולם על פי הנוטיטיה דיגניטטום, בשלב מאוחר יותר הוא שודרג הלגיון הראשון איסאורה סאגיטריה לדרגת לגיון עצמאי, בעוד שני הלגיונות האחרים נותרו חלק מהלימיטאני. ייתכן שהלגיון שרד את נפילת האימפריה הרומית והתמזג לאחר מכן עם הצבא הביזנטי המוקדם. הלגיון השני איסאורה, באתר livius.org (באנגלית) הלגיון השני איסאורה, באתר Imperiumromanum.com (בגרמנית) הלגיון השני איסאורה, באתר livius.org (באנגלית) בצבא הרומי המאוחר היו שני סוגי לגיונות. הלימיטאני, שהיו מרותקים בדרך כלל לפרובינקיה מסוימת, והלגיונות העצמאיים (Comitatenses) אשר היו בדרך כלל בפיקוד בכיר ונועדו להגיב על מקרי חירום ביטחוניים. הלגיונות העצמאיים נחשבו ליוקרתיים יותר. הלגיון השני איסאורה, באתר Imperiumromanum.com (בגרמנית)
הלגיון השלישי איסאורה

הלגיון השלישי איסאורה (בלטינית: Legio III Isaura) היה לגיון רומאי, אשר הוקם במהלך המחצית השנייה של המאה השלישית והוצב במחוז איסאוריה. המידע על הלגיון מועט. ישנה מחלוקת בשאלה מי הקים אותו. יש הסוברים כי היה זה הקיסר פרובוס, אשר השתמש בלגיון בין היתר כדי להילחם בשבטים ההרריים באזור קיליקיה, אולם יש המאחרים אותה עד תקופת הקיסר דיוקלטיאנוס. כך או כך, בסיס הקבע של הלגיון היה במחוז איסאוריה (אנטוליה) לצד הלגיון הראשון איסאורה סאגיטריה והלגיון השני איסאורה, ומכאן שמו. שלושת הלגיונות היו בתחילה חלק מלימיטאני, אולם על פי הנוטיטיה דיגניטטום, בשלב מאוחר יותר הוא שודרג הלגיון הראשון איסאורה סאגיטריה לדרגת לגיון עצמאי, בעוד שני הלגיונות האחרים נותרו חלק מהלימיטאני. ייתכן שהלגיון שרד את נפילת האימפריה הרומית והתמזג לאחר מכן עם הצבא הביזנטי המוקדם. הלגיון הראשון איסאורה, באתר livius.org (באנגלית) הלגיון השלישי איסאורה, באתר Imperiumromanum.com (בגרמנית) הלגיון השלישי איסאורה, באתר livius.org (באנגלית) בצבא הרומי המאוחר היו שני סוגי לגיונות. הלימיטאני, שהיו מרותקים בדרך כלל לפרובינקיה מסוימת, והלגיונות העצמאיים (Comitatenses) אשר היו בדרך כלל בפיקוד בכיר ונועדו להגיב על מקרי חירום ביטחוניים. הלגיונות העצמאיים נחשבו ליוקרתיים יותר. הלגיון השלישי איסאורה, באתר Imperiumromanum.com (בגרמנית)
דמו

האם התכוונתם ל... תוכנות דמו (תוכנה שיתופית), מהדורה מוגבלת של תוכנה קניינית הניתנת לשימושו של לקוח ללא תשלום כדי שזה יוכל לבחון את המוצר ולהעריך את התועלת שבו לפני הקנייה. סצנת הדמואים – תת-תרבות לאמנות מחשבים הממוקדת ביצירת תוכנות מחשב עצמאיות המפותחת בשילוב פעולה בין אנימטורים, מתכנתים ומוזיקאים. מצב דמו (מצב הדגמה) (אנ'), פיצ'ר שקיים לעיתים רבות במוצרי אלקטרוניקה שונים. דמו (משחקי וידאו) (אנ'), גרסה חינמית של משחק וידאו. דמו (טכנולוגיה) (אנ'), גרסת אב-טיפוס של מוצר טכנולוגי. דמו (מוזיקה) – גרסה מוקלטת ראשונית של שיר טרם עבר הפקה מוזיקלית נרחבת. דמו (קומיקס) (אנ'), סדרת ספרי קומיקס מאת בריאן ווד ובקי קלונאן.
Canned Heat (אלבום)

Canned Heat הוא אלבום הבכורה של להקת Canned Heat, ומפה שמו. האלבום יצא בשנת 1967 על ידי חברת התקליטים Liberty בארצות הברית. האלבום, אלבום בלוז רוק ובלוז, היה להצלחה גדולה ונמכר מאוד בארצות הברית. "Canned Heat" הוא אלבום הבכורה של להקת Canned Heat שיצא בשנת 1967 על ידי חברת התקליטים Liberty בארצות הברית. הוא יצא זמן קצר לאחר הופעתם בפסטיבל הפופ של מונטריי, שהעלתה את פופולריות הלהקה באמריקה. בזמן ההופעה צפה בהם גם האמרגן קאל קרטר מחברת ההקלטות Liberty והציע להם להוציא אלבום מלא. במהלך 1967 הלהקה עבדה על ההקלטות ולבוס הוציאה אותו ביולי. בניגוד לאלבומיהם הבאים של הלקה, כמעט כל שירי האלבום הם גרסאות כיסוי, מלבד השיר "Bullfrog Blues", שהיה ללהיט בשנים מאוחרות יותר. האלבום הוא אלבום בלוז ורוק בלוז עם אלמנטים עממיים בחלק מהשירים. האלבום יצא מחדש בתקליטור בשנת 1999 על ידי החברה הצרפתית MAM Productions תחת הכותרת "Rollin an' Tumblin", כשמו של השיר הראשון באלבום, שנכתב במקור על ידי מאדי ווטרס. בוב הייט - שירה עיקרית (למעט "Help Me") אלן וילסון - גיטרה משנית, שירה בשיר "Help Me", מפוחית הנרי ווסטין - גיטרה מובילה לארי טיילור - גיטרה בס פרנק קוק - תופים מידע על האלבום Canned Heat באתר MusicBrainz מידע על האלבום Canned Heat באתר AllMusic האלבום Canned Heat באתר Discogs ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
Trivial Pursuit

Trivial Pursuit (בתרגום חופשי לעברית: מרדף טריוויאלי) הוא משחק לוח קנדי, המיוצר על ידי חברת הסברו בו הזכייה נקבעת על סמך יכולת השחקן לענות על שאלות בנושאי ידע כללי ושאלות בנושאי תרבות פופולרית. כל שחקן בתורו מטיל קובייה ומתקדם לפי תוצאת הקובייה לאורך אחד המסלולים האפשריים על לוח המשחק. צבע המשבצת עליה השחקן נוחת קובעת את סוג השאלה עליה השחקן צריף לענות כאשר השאלה עצמה נבחרת מתוך ערימת כרטיסים כאשר בכל כרטיס יש שש קטגוריות המיוצגות בצבעים שונים: "היסטוריה" (מסומן בצבע צהוב) "גאוגרפיה" (מסומן בצבע כחול) "אמנות וספרות" (מסומן בצבע סגול, במקור חום) "ספורט ופנאי" (מסומן בצבע כתום) "בידור" (מסומן בצבע ורוד) "מדע וטבע" (מסומן בצבע ירוק) עבור כל תשובה נכונה מקבל השחקן טריז מפלסטיק אותו ניתן לחבר לחייל של השחקן. השחקן שמנצח במשחק הוא השחקן הראשון שמצליח להשיג את כל ששת הטריזים בצבעים השונים. המשחק נוצר במקור ב-1979. לאורך השנים יצאו למשחק עשרות מהדורות שונות. חלק מהמדורות של המשחק מיועדות לשחקנים צעירים, אחרות מכילות שאלות הממוקדות בתקופות זמן ספציפיות, או שאלות בנושאים מסוימים בתחום התרבות הפופולרית (כמו מלחמת הכוכבים, שר הטבעות, וכו'). אתר האינטרנט הרשמי של Trivial Pursuit "Trivial Pursuit History". ideafinder.com. אורכב מ-המקור ב-2017-11-22. נבדק ב-2017-07-28.
OVO סאונד

OVO סאונד (באנגלית: OVO Sound) היא חברת תקליטים קנדית שנוסדה על ידי אמן ההיפ הופ דרייק, אוליבר חטיב והמפיק המוזיקלי נואה "40" שביב בשנת 2012. החברה הוקמה רשמית בשנת 2012, והראה להצלחה אדירה של אלבום האולפן השלישי של דרייק, Nothing Was the Same. האלבום היה לאלבום הראשון שיצא מהחברה, וכן לאלבום הראשון שזכה במעמד "אלבום פלטינה", מטעם החברה. עם הקמת החברה, החתימו דרייק ו-40 מפיקים מוזיקליים, בהם בוי-1דה וטי מינוס, כמפיקים פנימיים של החברה. ב-2013 החתים דרייק את הזמר PartyNextDoor בחברה. אלבום הבכורה שלו, PartyNextDoor Two היה לאלבום השני שיצא דרך החברה. אתר האינטרנט הרשמי של OVO סאונד Trent Fitzgerald, Drake’s OVO Sound Label Teams Up With City of Toronto to Create Music Committee, TheDrop.fm (באנגלית) ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
לחם שיפון

לחם שיפון הוא סוג של לחם, העשוי מקמח המופק מהדגן שיפון. לחם שיפון עשוי להיות בצבע בהיר או כהה - תלוי בסוג הקמח בו השתמשו לייצור הלחם, ובסוג של תוספי הצבע בו השתמשו. לחם שיפון בדרך כלל צפוף יותר מאשר לחם העשוי מקמח חיטה ומכיל לרוב כמות גדולה יותר של סיבים תזונתיים מאשר לחם לבן. לעיתים רבות הוא כהה יותר בצבעו ובעל טעם חזק יותר. לחם שיפון הוא אחד מסוגי הלחם הנפוצים ביותר בצפון ומזרח אירופה משום שדגני השיפון גדלים בקלות רבה יחסית בקרקע ובאקלים של צפון אירופה. לחם שיפון מכיל כמות גדולה של סיבים תזונתיים וכמות קטנה של שומן. בהשוואה לחלק מהלחמים כמו לחם לבן, ללחם שיפון מדד גליקמי נמוך יחסית, כאשר משמעות הדבר היא שהוא גורם לעלייה איטית יותר ברמת הסוכר בדם מאשר לחם לבן, ולכן מומלץ יותר לחולי סוכרת, לבעלי משקל עודף ולאתלטים העוסקים בסיבולת. עם זאת, הוא עדיין מורכב ברובו מפחמימות, ולכן העומס הגליקמי (אנ') שלו גבוה יחסית. ארגוט (שם מדעי: Claviceps purpurea) הוא מין של פטריות טפילי רעיל, הנראה כעובש הצומח על דגנים (בעיקר שיפון). תזונה מפטריות הארגוט גורמת להרעלת הארגוטיזם המתבטאת בתחושת בעירה, עוויתות בלתי נשלטות בגוף, ולעיתים אף נמקים ומוות. סם ההזייה LSD מסונתז מארגוט. מדיה וקבצים בנושא לחם שיפון בוויקישיתוף Rosén, Liza AH; Silva, Lorena O. Blanco; Andersson, Ulrika K.; Holm, Cecilia; Östman, Elin M.; Björck, Inger ME (2009-09-25). "Rosén Liza et al. Endosperm and whole grain rye breads are characterized by low post-prandial insulin response and a beneficial blood glucose profile, Nutrition Journal, 2009, 8:42". Nutrition Journal. Nutritionj.com. 8 (1): 42. doi:10.1186/1475-2891-8-42. PMC 2761418. ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
Alone, Pt. II

"Alone, Pt. II" הוא סינגל שהוקלט על ידי הדי ג'יי והמפיק הנורווגי אלן ווקר בשיתוף הזמרת-יוצרת האמריקאית אווה מקס. השיר יצא לאור ב-27 בדצמבר 2019, כסינגל מתוך האלבום World of Walker, על ידי חברת התקליטים סוני מיוזיק אנטרטיינמנט. זהו סינגל המשך לסינגל הקודם של ווקר "Alone", שיצא ב-2016. ווקר העלה לערוץ היוטיוב שלו את האודיו המלא של השיר. כמו כן, בחורה אשר גונבת אספנות אומנות. מידע על היצירה "Alone, Pt. II" באתר מיוזיק בריינז מידע על הסינגל "Alone, Pt. II" באתר מיוזיק בריינז מידע על היצירה "Alone, Pt. II" באתר Discogs מילות השיר "Alone, Pt. II" באתר Genius סרטון השיר "Alone, Pt. II" באתר יוטיוב מידע על הרצועה "Alone, Pt. II" באתר ספוטיפיי אלן ווקר, אווה מקס, אלכסנדר סטנדל פאבליך, גונאר גרווה פטרסן, פרדריק בורץ 'אולסן, קרל הובינד, מרקוס ארנבק אלן ווקר, סמלנד, ארנבק, הובינד Alone, Pt. II, נבדק ב-2019-12-27 Ava Max (2019-12-27), Ava Max - Salt (Official Audio), נבדק ב-2019-12-27
מחשבות ואפשרויות

מחשבות ואפשרויות הוא אלבומו השלישי של יוני רכטר, והאלבום השני בשיתוף הפעולה בינו ובין המשורר עלי מוהר, שיצא בשנת 1995. אלבום זה יצא כעשור לאחר האלבום הראשון המשותף לרכטר ומוהר, "בגובה העיניים". בהתאם לשמו, האלבום מציג סגנון מוזיקלי מגוון, שירים פשוטים לצד מורכבים - רוק, בלוז, מוזיקה דרום אמריקאית ומוזיקה קלאסית. האלבום מציג רשימה ארוכה של אורחים, מענקי המוזיקה הישראלית ושותפים לעשייה המוזיקלית של רכטר בעבר: שותפיו לשעבר בלהקת "כוורת" - דני סנדרסון, אפרים שמיר ואלון אולארצ'יק - מתארחים בתפקידים קטנים בשני שירים; גידי גוב ומזי כהן משתתפים, לצד רכטר, בטריו בשיר "אהובתי היחידה"; אריק איינשטיין שר בית אחד ב"די עם הבולשיט"; והמוזיקאי אבנר קנר מבצע עם רכטר את שיר הסיום "כל עוד", המפורסם שבשירי האלבום, שהפך למזוהה עם יום פתיחת הלימודים בבתי הספר. לאחר השיר "כל עוד" מופיע קטע בונוס נסתר, "סשה בפסז'", שמקורו בקטע אלתור של הגיטריסט יוסי לוי שנוכחותו באלבום "משמעותית ובעלת ייחוד רב", לדברי רכטר. מילות השירים נכתבו על ידי עלי מוהר, המוזיקה לשירים הולחנה על ידי יוני רכטר. יוני רכטר - שירה, פסנתר וקלידים, לחנים, עיבוד, הפקה מוזיקלית עלי מוהר - מילים, קולות רקע יוסי לוי - גיטרה אלון נדל - גיטרה בס איתן איצקוביץ' - תופים וכלי הקשה אילן סאלם - חליל תומר הופמן - צ'לו גורי אגמון - סקסופון מקהלת העפרוני - מקהלה ("כל עוד") שמוליק לוי - מילים ("סשה בפסז'") יהודית רביץ - גיטרה אקוסטית ("שוב ושוב") אורחים מוזיקליים - לעיל מחשבות ואפשרויות, באתר של יוני רכטר
אוטו השלישי

האם התכוונתם ל... אוטו השלישי, קיסר האימפריה הרומית הקדושה אוטו השלישי, דוכס בוואריה